CELEX: C2007/069/20
Language: et
Date: 2007-03-24 00:00:00
Title: Kohtuasi C-42/07: Eelotsusetaotlus, mille esitas Tribunal de Pequena Instância Criminal do Porto (Portugal) 2. veebruaril 2007  — Liga Portuguesa de Futebol Profissional (CA/LPFP) ja Baw International Ltd versus Departamento de Jogos da Santa Casa da Misericórdia de Lisboa

24.3.2007   
            
            
               ET
            
            
               Euroopa Liidu Teataja
            
            
               C 69/9
            
         Eelotsusetaotlus, mille esitas Tribunal de Pequena Instância Criminal do Porto (Portugal) 2. veebruaril 2007 — Liga Portuguesa de Futebol Profissional (CA/LPFP) ja Baw International Ltd versus Departamento de Jogos da Santa Casa da Misericórdia de Lisboa
   (Kohtuasi C-42/07)
   (2007/C 69/20)
   Kohtumenetluse keel: portugali
   Eelotsusetaotluse esitanud kohus
   Tribunal de Pequena Instância Criminal do Porto
   Põhikohtuasja pooled
   
      Hagejad: Liga Portuguesa de Futebol Profissional (CA/LPFP) ja Baw International Ltd
   
      Kostja: Departamento de Jogos da Santa Casa da Misericórdia de Lisboa
   Eelotsuse küsimused
   
               1.
            
            
               Kas Santa Casa [da Misericórdia de Lisboa] kasuks seatud ainuõiguslik kord, millele tuginetakse Baw [International Ltd] vastu, kes on teises liikmesriigis asutatud teenuste pakkuja, kes selles teises liikmesriigis sarnaseid teenuseid seaduslikult osutab ja kellel ei ole Portugalis füüsilist asukohta, takistab teenuste osutamise vabadust, rikkudes teenuste osutamise vabaduse, asutamisvabaduse ja maksete vabaduse põhimõtteid, mis on sätestatud vastavalt EÜ artiklites 49, 43 ja 56?
            
         
               2.
            
            
               Kas ühenduse õigusega ja eeskätt nende põhimõtetega on vastuolus selline siseriiklik kord, nagu põhikohtuasjas käsitletakse, mis ühest küljest seab ühe üksuse kasuks ainuõigusliku korra loteriide ja vastastikuste kihlvedude korraldamiseks ja teisest küljest laiendab selle korra “tervele riigi territooriumile, sealhulgas […] Internetile”?